अल्मोड़ा। राज्य स्थापना की 18वीं वर्ष गांठ के अवसर पर जिला अधिकारी नितिन सिंह भदौरिया ने राज्य आंदोलन के दौरान शहीद हुए आंदोलनकारियों को नमन करते हुए उन्हें श्रद्धांजलि अर्पित की। इस अवसर पर उन्होंने कहा कि हमें शहीदों के सपनों को साकार करने के साथ-साथ जल, जंगल, जमीन से जुडे मामलों का निस्तारण प्रभावी ढंग से करने होंगे। यहां के पलायन को रोकने के लिये एक ठोस पहल करनी होगी। जिला अधिकारी ने कहा कि उत्तराखण्ड राज्य के अनेक देशभक्तों ने स्वत्रंता आन्दोलन में अपनी महत्वपूर्ण भूमिका निभायी। वहीं उत्तराखण्ड राज्य प्राप्ति के लिये भी अनेक संघर्ष किए। जिसके परिणाम स्वरूप हमें उत्तराखण्ड राज्य प्राप्त हुआ। उन्होंने इस अवसर पर सभी से अपील की कि हमें कोसी संवर्धन अभियान को सफल बनाने के साथ ही यहा पर महिला स्वयं सहायता समूह के गठन कर महिलाओं व युवाओं को स्वरोजगार की ओर आगे बढ़ने को कहा जिला अधिकारी ने कहा अल्मोड़ा जनपद शिक्षा व संस्कृति के लिये अग्रणीय जनपद के रूप में जाना जाता है। जिला अधिकारी ने कलैक्ट्रेट परिसर में विभिन्न स्वयं सहायता समूहों एवं कृषि, उद्यान, खादी ग्रामोद्योग द्वारा लगायी गयी प्रर्दशनी का अवलोकन किया। इस अवसर पर आज प्रातःकाल प्रभात फेरी के आयोजन के साथ ही क्राॅसकन्ट्री रेस का आयोजन किया गया। क्राॅसकन्ट्री रेस के सफल प्रतिभागिायों को भी मुख्यविकास अधिकारी मयूर दीक्षित ने पुरूस्कार वितरित किये। इस अवसर पर वयोबृद्व एडवोकेट मदन लाल शाह, गिरीश मल्होत्रा, जेसी दुर्गापाल, ने अपने विचार व्यक्त किये। स्थापना दिवस के कार्यक्रम में उपजिलाधिकारी विवेक राय, जिला विकास अधिकारी के के पंत, मुख्य शिक्षा अधिकारी जगमोहन सोनी, जिला शिक्षा अधिकारी बेसिक राय सहाब यादव, जिला आपदा प्रबन्धन अधिकारी राकेश जोशी, जिला सूचना विज्ञान अधिकारी राजेश तिवारी, सहित अन्य अधिकरी कर्मचारी व गणमान्य लोग उपस्थित थे। कार्यक्रम का संचालन डाॅ विद्या कर्नाटक एवं कपिल नयाल ने किया।